Deg wayen yerzan tibadutin i d-nufa deg yidlisen, nufa LEMBARKIYA.S yessbadu-t-id d akken: « d taẓuri i iqerben ɣer yiman n umdan, yettak tugna i ibanen ɣef wayen i d-yedder d wayen i d-yessɛedda ama s wawal ama s tigwat, syin ad t-id-yawwi win yetturaren taceqquft s wudem n tilawt. »3. Ad d-negzu seg tbadut-a d akken ayen iɣef i d-iɛedda umdan d wayen yedder d tirmit yesɛa d tedyanin i s-yeḍran deg tmetti neɣ deg tudert-is yettawi-tent-id win yetturaren taceqquft s wudem n tilawt amzun d netta.